*Išrašas*

**NACIONALINĖS ENERGETINĖS NEPRIKLAUSOMYBĖS STRATEGIJOS PROJEKTO**

**ŠILUMOS ŪKIO TEMATIKAI PASTABOS**

**2017-10-16 d.**

| **NR.** | **NUO KO** | **PASTABA/PASIŪLYMAS** | **ATSAKYMAS** |
| --- | --- | --- | --- |
|  | Lietuvos šilumos tiekėjų asociacija (LŠTA) | *[49.1. punktas]* Dėl neaiškios ir neapibrėžtos konkurencijos šilumos gamyboje srityje centralizuoto šilumos tiekimo sektoriuje susidarė techninė-ekonominė situacija, turėsianti ilgalaikes technines ir ekonomines neigiamas pasekmes ir šilumos tiekėjams, ir Nepriklausomiems šilumos gamintojams ir vartotojams. Valstybės institucijos skirtingai supranta ir vertina Šilumos ūkio įstatymo nuostatas. **Siūlome NENS aiškiai įvardinti konkurencijos CŠT sektoriuje šilumos gamyboje gaires ir sąlygas (siūlome formuojant nuostatas dėl konkurencijos atsižvelgti į tokios konkurencijos patirtį Europos Sąjungoje ir kitose valstybėse);** papildomai pažymime, jog esamas konkurencijos reglamentavimas miestuose, kuriuose didelė šilumos gamintojų koncentracija, neleidžia įgyvendinti strategijos 49.5., 49.7., ir 49.8. punktuose numatytų darbų, kadangi esama šilumos kainodara neužtikrina investicijų grąžos.  **Nesutinkame su vertinimu**  Siekiant užtikrinti optimalią šilumos gamybos šaltinių plėtrą, modernizavimą ir kuro konversiją (iš iškastinio kuro į biokurą ir kitus atsinaujinančius energijos išteklius) pagal šilumos vartojimo poreikius bei perdavimo tinklo galimybes, reikia teisiškai reglamentuoti šilumos gamybos konkurenciją tarp šilumos gamintojų, atsižvelgiant į Nacionalinės energetikos strategijos, Nacionalinės šilumos ūkio plėtros programos nuostatas**,** šilumos ūkio specialiuosiuose planuose, nustatytą ir patvirtintą šilumos gamybos šaltinių atnaujinimo, plėtros ir/ar naudojamo kuro konversijos planuojamų apimčių lygmenį ir vietą.  Manome, kad neįtvirtinus Strategijoje nuostatos, kad konkurencija šilumos gamybos sektoriuje grindžiama pagal Strategijoje bei šilumos ūkio specialiuosiuose planuose nustatytas šilumos gamybos šaltinių atnaujinimo, plėtros ir/ar naudojamo kuro konversijos planuojamas apimtis ir vietą bei atsižvelgiant į tokios konkurencijos patirtį Europos Sąjungoje ir kitose valstybėse, nebus pakankamo teisinio pagrindo šias nuostatas plėtoti ir Strategiją įgyvendinančiuose teisės aktuose | **Neatsižvelgta.**  Formuluotė yra per daug detali, jos įtvirtinimas galėtų būti svarstomas NENS priemonių įgyvendinimo plane.  **Atsižvelgta iš dalies.**  Įvertinus tai, kad šilumos gamyba yra viena iš šilumos ūkio sektoriaus dalių ir tai, kad NENS yra ilgalaikes strategines kryptis numatantis dokumentas, siūlomas tik šilumos gamybos reguliavimo išskyrimas ir sprendinių atribojimas nuo visos šilumos sektoriaus sistemos yra ydingas.  Atkreipiame dėmesį, kad šilumos gamybos rinkos modelis priklausys nuo bendrai pasirinktos šilumos ūkio sektoriaus reguliavimo krypties, kurios tikslai įtvirtinti 51.1 – 51.3 papunkčiuose. |
|  | LŠTA | *[Papildyti 49. punktą nauju papunkčiu]* **Užtikrinti reguliuojamų centralizuoto šilumos tiekimo sektoriuje veikiančių asmenų investicijų, kurios buvo atliktos įgyvendinant Lietuvos Respublikos energetikos strategiją nustatančius teisės aktus ir buvo suderintos su Valstybine kainų ir energetikos kontrolės komisija (toliau – VKEKK), investuoto kapitalo ir investicijų grąžą.**  **Nesutinkame su vertinimu**  Nesant tokių nuostatų galiojančioje Strategijoje, ypač neparengus ir nepatvirtinus jos įgyvendinimo priemonių plano, susidarė teisinės prielaidos (dėl kai kurių priimtų teisės aktų) kelti šiuos klausimus naujos Strategijos projekte | **Neatsižvelgta.**  Siūloma nuostata nesusijusi su Projektu. |
|  | LŠTA | Numatyti teisinius, ekonominius mechanizmus, užtikrinančius efektyvių įrenginių, pastatytų vadovaujantis strateginiais energetikos dokumentais, techninį-ekonominį gyvybingumą.  **Nesutinkame su vertinimu**  Nesant tokių nuostatų galiojančioje Strategijoje, ypač neparengus ir nepatvirtinus jos įgyvendinimo priemonių plano, susidarė teisinės prielaidos (dėl kai kurių priimtų teisės aktų) kelti šiuos klausimus naujos Strategijos projekte | **Neatsižvelgta.**  Siūloma nuostata nesusijusi su Projektu. |
|  | LŠTA | *[Papildyti 49. Punktą nauju papunkčiu]* Atsižvelgiant į tai, kad sąnaudų reguliavimas šilumos tiekimo licenciją turinčioms įmonėms nustatant šilumos tarifus priartėjo prie normatyvinio reguliavimo, taikomo į rytus nuo Lietuvos, **siūlome NENS nustatyti, kad šilumos sektoriuje siektina įgyvendinti skatinamąjį reguliavimą.**  **Nesutinkame su vertinimu**  Manome, kad neįtvirtinus Strategijoje nuostatos, kad šilumos sektoriuje bus siekiama įgyvendinti skatinamąjį reguliavimą, nebus pakankamo teisinio pagrindo šias nuostatas plėtoti ir Strategiją įgyvendinančiuose teisės aktuose | **Atsižvelgta iš dalies.**  Reguliavimo kryptis numatyta 52.1.1 papunktyje. |
|  | LŠTA | *[Patikslinti 49.8. punktą]* NENS projekto 47.2. punktas nustato tikslą „*iki 2030 iš atsinaujinančių ir vietinių energijos išteklių pagaminta centralizuotai tiekiama šiluma sudarytų 90 procentų*“. Svarbu paminėti, jog biokuro katilų techninis resursas yra apie 15 metų, todėl iki 2030 metų vien tik esamam iš atsinaujinančių energijos išteklių pagamintos centralizuotai tiekiamos šilumos lygiui išlaikyti, t. y. atstatyti apie 500 MW bendros galios biokuro katilų, reiks apie 150 mln. Eur lėšų; **siūlome NENS numatyti finansinius instrumentus ir kitas skatinimo priemones, siekiant atlikti savalaikes investicijas.**  **Nesutinkame su vertinimu**  Didelė dalis biokuro deginimo įrenginių buvo statomi panaudojant įvairius ES paramos mechanizmus, todėl nusidėvėjimo (amortizacijos) atskaitymai į šilumos tarifą nebuvo traukiami ir lėšos negalėjo būti kaupiamos.  Manome, kad neįtvirtinus Strategijoje nuostatos dėl biokuro įrenginių atnaujinimo finansavimo ir skatinimo, nebus pakankamo teisinio pagrindo šias nuostatas plėtoti ir Strategiją įgyvendinančiuose teisės aktuose | **Neatsižvelgta.**  Šiems atstatymams šilumos tiekimo įmonės privalo kaupti iš amortizacinių atskaitymų. Konkrečios priemonės NENS numatytų tikslų pasiekimui bus numatytos priemonių įgyvendinimo plane. |
|  | LŠTA | Punkte 14.6. neaišku, kaip konkrečiai bus mažinamas pirminės energijos išteklių importo poreikis – vykdant šį punktą, būtina derinti NŠG (nepriklausomų šilumos gamintojų) ir CŠT (centralizuoto šilumos tiekimo) įrenginių plėtrą ir jų pastatymo vietas, todėl **siūlome šį punktą patikslinti, perkeliant į šilumos ūkio sektoriaus 45 punktą.**  **Nesutinkame su vertinimu**  Žiūrėti 1 poziciją | **Neatsižvelgta.**  Tikslai bei priemonės, numatantys pirminės energijos išteklių importo poreikio mažinimą yra deklaruojami projekto II ir IV skirsniuose. |
|  | LŠTA | **Punktas 46.2. *Konkurencingumas* papildyti** – „...CŠT gebėjimą konkuruoti su alternatyviais aprūpinimo šiluma būdais, **nepažeidžiant visuomeninių interesų**“. Taip pat neaišku, **ar sąvokoje „Konkurencingumas“ NŠG yra alternatyvus aprūpinimo šiluma būdas?**  **Nesutinkame su vertinimu**  Žiūrėti 1 poziciją | **Neatsižvelgta.**  NŠG yra CŠT sistemos dalis. Alternatyvūs apsirūpinimo šiluma būdai suprantami kaip patalpų šildymas energijos ištekliais arba kita energija. |
|  | LŠTA | **Punktuose 47.1., 47.2., po žodžių „...ir vietinių energijos išteklių“ įterpti: didelio naudingumo kogeneracinių elektrinių...**  **Nesutinkame su vertinimu**  Manome, kad neįtvirtinus Strategijoje nuostatos dėl didelio naudingumo kogeneracinių elektrinių plėtros apimčių, nebus pakankamo teisinio pagrindo šias nuostatas plėtoti ir Strategiją įgyvendinančiuose teisės aktuose | **Neatsižvelgta.**  Tikslai CŠT yra susiję su kuro struktūros pasikeitimais, numatant lanksčius pasirinkimus tarp technologijų. |
|  | LŠTA | **49.11 punktas (naujas):**  **„Teisinio reguliavimo sistemos, atskiriančios šilumos tiekimą iki pastato įvado ir vartojimą (įvadas, paskirstymas galutiniam vartotojui), įtvirtinimas“.**  **Nesutinkame su vertinimu**  Nesutinkame, kad *„.. remiantis šiuo metu galiojančia teisine baze (Šilumos ūkio įstatymo str. 23 d., 35 d. ir 37 d.), yra aiškiai atskirta šilumos vartojimo dalis nuo šilumos perdavimo ...*“. šilumos tiekėjas veikia vartojimo dalyje (pastato viduje), nes išrašo sąskaitas galutiniam vartotojui (buto savininkui), vykdo šilumos paskirstymą „po įvado“, atlieka kitas nesusijusias su gamyba ir perdavimu funkcijas pastato viduje.  Manome, kad neįtvirtinus Strategijoje nuostatos dėl šilumos tiekimo iki įvado ir po įvado iki galutinio vartotojo atskirimo, nebus pakankamo teisinio pagrindo šias nuostatas plėtoti ir Strategiją įgyvendinančiuose teisės aktuose | **Neatsižvelgta.**  Formuluotė yra per daug detali, jos įtvirtinimas galėtų būti svarstomas NENS priemonių įgyvendinimo plane.  Paminėtina, kad remiantis šiuo metu galiojančia teisine baze (Šilumos ūkio įstatymo str. 23 d., 35 d. ir 37 d.), yra aiškiai atskirta šilumos vartojimo dalis nuo šilumos perdavimo. Remiantis tiek ES, tiek nacionaliniu teisiniu reguliavimu šiai dienai tikslas yra skatinti tiesioginius santykius tarp energijos tiekėjų ir galutinių vartotojų, atitinkamai ne tik užtikrinant jiems teisę gauti informaciją apie jų individualų energijos suvartojimą bei juos konsultuojant dėl energijos taupymo, bet ir diegiant individualią apskaitą bei priemones, taupančias energiją vartojimo dalyje. |
|  | LŠTA | **49.61 punktas (naujas):**  **„Išmaniosios gamybos, perdavimo ir vartojimo (įvadai ir galutinio vartotojo sistemos) energinio efektyvumo, diagnostikos, stebėsenos, apskaitos ir valdymo sistemų visuotinas diegimas“.**  **Nesutinkame su vertinimu**  Kituose energetikos sektoriuose (dujos, elektra) išmaniosios apskaitos ir valdymo sistemos valstybės institucijų skatinamos, tuo tarpu jų diegimas šilumos ūkyje trukdomas.  Manome, kad neįtvirtinus Strategijoje nuostatos dėl išmaniosios gamybos, perdavimo ir vartojimo (įvadai ir galutinio vartotojo sistemos) energinio efektyvumo, diagnostikos, stebėsenos, apskaitos ir valdymo sistemų visuotinas diegimo šilumos sektoriuje, nebus pakankamo teisinio pagrindo šias nuostatas plėtoti ir Strategiją įgyvendinančiuose teisės aktuose | **Atsižvelgta iš dalies.**  Papildyta 52.2.2 papunkčiu. |
|  | LŠTA | **49.62 punktas (naujas):**  **„Trumpiausiais terminais modernizuoti visų pastatų šilumos punktai, su tikslu pereiti prie automatizuoto vartojimo (įvadai ir galutinio vartotojo sistemos) energinio efektyvumo valdymo bei aprūpinimo šiluma sistemų darbo režimo optimizavimo (sudarant prielaidas kiekybiniam reguliavimo principui taikyti, žemos temperatūros sistemoms diegti, atsinaujinantiems energijos ištekliams šilumos šaltiniuose ir vartotojų sistemose naudoti ir pan.)“.**  **Nesutinkame su vertinimu**  Sustabdžius šilumos punktų įrengimo finansavimą iš šilumos tarifo, ne tik buvo nusavintos šilumos tiekėjų lėšos, bet ir sustojo jų įrengimo procesas likusiuose objektuose. Neužbaigus šio proceso, negalima kalbėti apie aprūpinimo šiluma sistemų darbo efektyvumo didinimą ne tik vartojimo, bet ir gamybos bei perdavimo dalyje.  Manome, kad neįtvirtinus Strategijoje nuostatos dėl modernizuotų šilumos punktų įrengimo visuose pastatuose, nebus pakankamo teisinio pagrindo šias nuostatas plėtoti ir Strategiją įgyvendinančiuose teisės aktuose | **Atsižvelgta iš dalies.**  Papildyta 52.2.4.3 papunkčiu. |
|  | LŠTA | **Punktą 49.7. papildyti žodžiais:** „Racionali didelio naudingumo kogeneracinių elektrinių, didinančių vietinės elektros energijos gamybos galimybes, išsaugojimas **ir plėtra, sudarant galimybes naudingai panaudoti išsiskiriančią šilumos energiją iš elektros energijos gamybos ciklo“.**  **Nesutinkame su vertinimu**  Manome, kad neįtvirtinus Strategijoje nuostatos dėl didelio naudingumo kogeneracinių elektrinių plėtros apimčių, nebus pakankamo teisinio pagrindo šias nuostatas plėtoti ir Strategiją įgyvendinančiuose teisės aktuose | **Neatsižvelgta.**  Didelio naudingumo kogeneracinių elektrinių plėtra yra planuojama atsižvelgiant į šilumos suvartojimą konkrečioje sistemoje, o ne šilumos poreikis yra sukuriamas atsižvelgiant į kogeneracinių elektrinių pajėgumus. |
|  | LŠTA | **49.81 punktas (naujas):**  **„Laiku modernizuojami (nebepasiteisinant ekonomiškai – keičiami) esami šilumos perdavimo įrenginiai ir jų sistemos, siekiant:**  **• minimizuoti šilumos nuostolius (keičiant vamzdynus su šiuolaikine izoliacija ir diagnostika, optimizuojant jų skerspjūvius ir pan.),**  **• sudaryti sąlygas centralizuotų ir decentralizuotų (naudojančių atsinaujinančius energijos išteklius) šilumos gamybos šaltinių bendrame tinkle darbui,**  **• sudaryti sąlygas vartotojų sistemų maksimalaus energinio efektyvumo darbui”.**  **Nesutinkame su vertinimu**  Manome, kad neįtvirtinus Strategijoje nuostatos dėl esamų šilumos perdavimo įrenginių ir jų sistemų plėtros apimčių, nebus pakankamo teisinio pagrindo šias nuostatas plėtoti ir Strategiją įgyvendinančiuose teisės aktuose | **Atsižvelgta iš dalies.**  Žr. argumentus 10 pastabai. |
|  | Lietuvos nepriklausomų šilumos gamintojų asociacija | **Atsižvelgdami į tai, kad galiojantis nenuoseklus šilumos ūkio teisinis reguliavimas pažeidžia vartotojų interesus bei kasmet rinkos dalyviams atneša vis didesnius nuostolius,** prašome ministerijos atsižvelgti į egzistuojančią problemą ir Strategijoje numatyti, kokiu principu planuojamu laikotarpiu veiks šilumos gamybos sektorius, **t. y. prašome *expressis verbis* nurodyti, ar šilumos gamybos rinka veiks konkurencijos pagrindais, ar bus pilnai sureguliuota. Nepriklausomai nuo to, koks modelis bus pasirinktas,** prašome ministerijos Strategijoje įtvirtinti, kad visiems rinkos dalyviams, neišskiriant, ar jų kapitalas yra viešas, ar privatus, bus užtikrintos vienodos galimybės gaminti ir parduoti šilumą. | **Atsižvelgta iš dalies.**  Įvertinus tai, kad šilumos gamyba yra viena iš šilumos ūkio sektoriaus dalių ir tai, kad NENS yra ilgalaikes strategines kryptis numatantis dokumentas, siūlomas tik šilumos gamybos reguliavimo išskyrimas ir sprendinių atribojimas nuo visos šilumos sektoriaus sistemos yra ydingas.  Atkreipiame dėmesį, kad šilumos gamybos rinkos modelis priklausys nuo bendrai pasirinktos šilumos ūkio sektoriaus reguliavimo krypties, kurios tikslai įtvirtinti 51.1 – 51.3 papunkčiuose. |